Diari Oficial de la Generalitat Valenciana


Sumari del DOGV 6208, del 17-02-2010 (2010/1323)

RESOLUCIÓ de 4 de febrer de 2010, del director general de Modernització, per la qual es dóna publicitat a les modificacions de la declaració de política de certificació de certificats reconeguts de segell d'òrgan en dispositiu segur, de segell d'òrgan en suport programari, la declaració de política de certificació dels certificats reconeguts de seu electrònica en dispositiu segur i de seu electrònica en suport programari.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6208

Data del DOGV
:   17-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1323


Data del document
:   04-02-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * comunicació de dades
    * telecomunicació
    * signatura electrònica
    * protecció de dades
    * legislació

RESOLUCIÓ de 4 de febrer de 2010, del director general de Modernització, per la qual es dóna publicitat a les modificacions de la declaració de política de certificació de certificats reconeguts de segell d'òrgan en dispositiu segur, de segell d'òrgan en suport programari, la declaració de política de certificació dels certificats reconeguts de seu electrònica en dispositiu segur i de seu electrònica en suport programari. [2010/1323]  
Mitjançant la Llei 14/2005, de 23 de desembre, de la Generalitat, de Mesures Fiscals, de Gestió Financera i Administrativa, i d'Organització de la Generalitat, es va crear l'Ens Prestador de Servicis de Certificació Electrònica de la Comunitat Valenciana, i per Decret 149/2007, de 7 de setembre, del Consell, va aprovar-se seu Estatut, com a entitat de dret públic de la Generalitat, a la qual correspon la prestació dels servicis de certificació de firma electrònica avançada en l'àmbit de la Generalitat, les seues entitats autònomes, entitats de dret públic i empreses públiques que en depenen, així com en les relacions que puguen establir totes elles amb els ciutadans, empreses i altres Administracions Públiques d'acord amb les directrius establides per la conselleria competent en matèria de telecomunicacions.  
L'article 3 de l'esmentat Decret expressa les funcions de l'Ens Prestador de Servicis de Certificació Electrònica de la Comunitat Valenciana, que corresponen a l'Autoritat Certificadora redactar, mantindre, revisar i aprovar les polítiques de certificació que regixen el funcionament dels servicis de ccertificació.  
Com el propi decret establix, correspon a l'Autoritat de Certificació documentar i publicar les polítiques de tal manera que siguen accessibles i comprensibles per a les parts interessades, enteses estes com aquelles que faran ús dels certificats de firma electrònica, com a titulars o com a parts co-cofiants, així com revisar les polítiques de certificació existents de tal forma que es puguen detectar i corregir anomalies tant tècniques com de procediment o d'aplicació de les directrius marcades per les polítiques de certificació. El càrrec d'Autoritat de Certificació recau en l'actualitat en el director general de Modernització, de la Conselleria de Justícia i Administracions Públiques, segons s'establix en l'article 15 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques.  
Motivada per la recent aprovació pel Consell de Ministres dels Reials Decrets que regulen l'Esquema Nacional d'Interoperabilitat i l'Esquema Nacional de Seguretat, on s'establixen uns perfils comuns dels certificats digitals perquè puguen interoperar amb totes les Administracions Públiques, l'Autoritat de Certificació de la Comunitat Valenciana ha realitzat una modificació de les polítiques de certificació per a adequar-les a esta nova realitat. Així, els certificats que s'emeten sota estes polítiques tenen l'estructura proposada en l'esquema d'identificació i firma de les Administracions Públiques per a facilitar les operacions d'interoperabilitat i d'acceptació en l'administració General de l'Estat i a la resta Administracions Públiques.  
En conseqüència, resolc:  
Aprovar la modificació de les declaracions de polítiques següents: la declaració de política de certificació de certificats reconeguts de segell d'òrgan en dispositiu segur, la declaració de política de certificació de segell d'òrgan en suport programari, la declaració de política de certificació de certificats reconeguts de seu electrònica en dispositiu segur, i la declaració de política de certificació de seu electrònica en suport programari, garantint la seua coherència amb el Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana, amb el Decret 148/2007, de 7 de setembre, del Govern Valencià, pel qual s'aprova l'Estatut de l'Ens Prestador de Servicis de Certificació Electrònica de la Comunitat Valenciana, amb la Llei 59/2003, de 19 de desembre, de firma electrònica, i la Directiva 1999/99/CE del Parlament Europeu i del Consell, de 13 de desembre de 1999, i autoritze la seua publicació íntegra en la pàgina web de l'Autoritat de Certificació de la Comunitat Valenciana (http://www.accv.es/pdf-politicas)  
València, 4 de febrer de 2010.- El director general de Modernització: Luis Javier Santamaría Ruiz.